
REPUBLIKA HRVATSKA
OPĆINSKI SUD U SLAVONSKOM BRODU
                 Trg pobjede 15
          35000 SLAVONSKI BROD
 Poslovni broj: R1 Ob-367/2026-5

U  I M E  R E P U B L I K E  H R V A T S K E

D O P U N S K O  R J E Š E N J E

Općinski sud u Slavonskom Brodu, po sucu Tihomiru Lazarić, u pravnoj stvari predlagatelja HZSR, Područni ured S. B., OIB …, i protustranaka mlt. L. B., OIB …, zastupan po posebnoj skrbnici D. J., dipl. iur., zaposlenici CZPS Z., Podružnica O., M. – M. B., OIB …, iz S. B., N. ulica 4, T. B., OIB …, iz S. B., N. ulica 4 i udomiteljice K. P., OIB … iz S. br. 73, radi produljenja mjere privremenog povjeravanja djeteta udomiteljskoj obitelji, 29. rujna 2026.

r i j e š i o  j e

I. Mijenja se rješenje ovog suda br. R1 Ob-367/2026 od 21. rujna 2026. u točki II. izreke rješenja kojim su određeni osobni odnosi između roditelja – protustranaka M. – M. i T. B. s mlt. L. B. tako da će se osobni odnosi između roditelja – protustranaka M. – M. B. i T. B. s mlt. L. B. ostvarivati dva puta tjedno u trajanju od jednog sata u prostorijama OC, Područna služba B.P., uz prethodnu najavu i dogovor djelatnicima O. c., Područna služba BP  i udomiteljskoj obitelji K. P.
II. U ostalom dijelu rješenje br. R1 Ob-367/2026 od 21. rujna 2026. ostaje neizmijenjeno.  

Obrazloženje

1. Rješenjem ovog suda br. R1 Ob-367/2026 od 21. rujna 2026. odlučeno je o produljenju mjere privremenog povjeravanja mlt. L. B. u udomiteljsku obitelj K. P. u trajanju od 30 dana počevši od 21. rujna 2026.  Istim rješenjem određeno je ostvarivanje osobnih odnosa između roditelja i mlt. djeteta svake srijede u kućanstvu udomiteljske obitelji od 11,00 sati do 12,00 sati.

2. Podneskom od 28. rujna 2026. predlagatelj je predložio da se ostvarivanje osobnih odnosa roditelja i mlt. djeteta izmijeni na način kako je to pobliže navedeno u točki I. izreke ovog rješenja.

3. Sud je ocijenio da je prijedlog osnovan, stoga je odredio osobne odnose roditelja s mlt. djetetom kako je to navedeno u izreci ovog rješenja, shodno članku 152. stavak 1. točka 2. Obiteljskog zakona (Narodne novine 103/15 i 156/23,  dalje u tekstu: ObZ) i članka 340. stavak 2. Zakona o parničnom postupku (Narodne novine 148/11, 25/13, 70/19, 80/22, 114/22 i 155/23, dalje u tekstu: ZPP) i članka 347. ZPP  u svezi članka 346. ObZ. 

4. Slijedom navedenog odlučeno je kao u izreci rješenja.

U Slavonskom Brodu 29. rujna 2026.

       S u d a c 

Tihomir Lazarić v.r.


















Uputa o pravnom lijeku: Protiv ovog rješenja dopuštena je žalba u roku od 3 (tri) dana od uručenja odnosno dostave prijepisa odluke. Žalba se podnosi putem ovog suda na Županijski sud. Žalba ne odgađa ovrhu rješenja (članka 489. stavak 3. ObZ).

